ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660040433

ขอให้แก้ไขปัญหาเสียงดังรบกวนจากการประกอบกิจการร้านอาหาร บริเวณ ร้านเฉลียงข้าวต้มแห้ง ถนนบรรทัดทอง แขวงรองเมือง เขตปทุมวัน กรุงเทพมหานคร จุดสังเกตอยู่ตรงข้ามจุฬา ซอย 18 เนื่องจากผู้ร้องแจ้งว่าร้านอาหารดังกล่าวมีทั้งหมด 3 ห้อง โดยชื่อว่า ร้านเฉลียงข้าวต้มแห้งและร้านโกเตี๋ยว (ระบุตามผู้ร้องแจ้ง) เป็นอาคารพาณิชย์ 3 ชั้น จะเปิดบริการ ตั้งแต่ 15.00 น. เป็นประจำทุกวัน หลังจากปิดร้านช่วงเวลาประมาณ 24.00-04.00 น. พนักงานได้ทำการล้างจาน และมีลักษณะโยนภาชนะกระทบกันจนเกิดเสียงดังรบกวนไปทั่วบริเวณดังกล่าวฯ ประกอบกับผู้ร้องแจ้งว่า ทางร้านฯ มีการสร้างลานยื่นออกไปบริเวณริมคลอง เพื่อไว้สำหรับล้างภาชนะที่ใช้ประกอบกิจการ นอกจากนี้ยังทิ้งเศษอาหาร และน้ำที่ล้างภาชนะ ซึ่งผู้ร้องเห็นว่าการทำลานยื่นออกบริเวณริมคลองก็เป็นการกระทำที่ผิด และยังเทน้ำสกปรกลงคลองอีกด้วยอาจส่งผลให้เกิดน้ำเน่าเสีย ประสบปัญหามาเป็นระยะเวลาประมาณ 1 ปีแล้ว เบื้องต้นผู้ร้องแจ้งเรื่องไปยังศูนย์รับแจ้งทุกข์กรุงเทพมหานคร หมายเลขสายด่วน 1555 สำนักงานเขตปทุมวัน และสถานีตำรวจแห่งชาติ หมายเลขด่วน 191 แต่จนถึงปัจจุบันวันที่ 30 กันยายน 2566 ยังคงประสบปัญหาเช่นเดิม จึงประสงค์ให้หน่วยงานที่เกี่ยวข้องเข้าไปแก้ไขปัญหาดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata